En brand hærger i øjebilkket en gård i Sindal.

En lade med traktorer og halm står i flammer på en gård ved Sindal. 20 til 25 brandfolk fra Beredskabscenter Hjørring er kaldt til branden, og har nu flammerne under kontrol. Men laden står ikke til at redde og er brændt ned. Det var gårdejerens søn, der opdagede branden og slog alarm. Der er ingen mennesker eller dyr, der er kommet til skade under branden. - Der er en lade med køer tæt på den brændene lade, med vi har hældt vand på den og sat ventilation op indenfor, så køerne har det godt, siger indsatsleder fra Hjørring Kommune, Jan Mørch. Det vides endnu ikke, hvad der har startet branden. Der går endnu et par timer før branden er helt slukket.